ജയത്തോടെ തുടങ്ങി ബിയാങ്കയും ക്വിറ്റോവയും മുച്ചോവ പുറത്ത് യു.എസ് ഓപ്പണില് ആദ്യ മത്സരത്തില് 2019 ലെ ജേതാവ് ആയ ആറാം സീഡ് കനേഡിയന് താരം ബിയാങ്ക അന്ദ്രീസ്കു മൂന്നു സെറ്റ് പോരാട്ടം അതിജീവിച്ചു ജയം കണ്ടു. സ്വിസ് താരം വിക്ടോറിയ ആണ് ബിയാങ്കക്ക് കടുത്ത പോരാട്ടം നല്കിയത്. കടുത്ത പോരാട്ടത്തില് 75, 46, 75 എന്ന സ്കോറിന് ആണ് ബിയാങ്ക ജയം കണ്ടത്. 2019 ലെ ജയത്തിനു ശേഷം ആദ്യമായാണ് ബിയാങ്ക ന്യൂയോര്ക്കില് കളിക്കാന് ഇറങ്ങിയത്. മത്സരത്തില് 7 ഏസുകള് ഉതിര്ത്ത ബിയാങ്കയെ 3 തവണയാണ് എതിരാളി ബ്രൈക്ക് ചെയ്തത് എന്നാല് 4 തവണ ബ്രൈക്ക് കണ്ടത്തിയ ബിയാങ്ക നിര്ണായക ജയം കണ്ടത്തുക ആയിരുന്നു. അമേരിക്കന് താരം ആലിസന് റിസ്കിനെ 64, 62 എന്ന സ്കോറിന് തകര്ത്തു 14 സീഡ് അനസ്ത്യാഷ്യയും രണ്ടാം റൗണ്ടിലേക്ക് മുന്നേറി. മുന് ഗ്രാന്റ് സ്ലാം ജേതാവ് ആയ 10 സീഡ് പെട്ര ക്വിറ്റോവ അതിശക്തമായ പ്രകടനം ആണ് ആദ്യ റൗണ്ടില് പുറത്ത് എടുത്തത്. സീഡ് ചെയ്യാത്ത പൊലാണ ഹെര്കോഗിനെ 61, 62 എന്ന സ്കോറിന് ആണ് ചെക് റിപ്പബ്ലിക് താരം തകര്ത്തത്. മത്സരത്തില് ലഭിച്ച 4 ബ്രൈക്കുകളും ക്വിറ്റോവ മുതലെടുത്തു. അതേസമയം 22 സീഡ് മറ്റൊരു ചെക് താരമായ കരോലിന മുച്ചോവ ആദ്യ റൗണ്ടില് പുറത്തായി. സീഡ് ചെയ്യാത്ത സ്പാനിഷ് താരം സാറ ടോര്മോ ആണ് ചെക് താരത്തെ അട്ടിമറിച്ചത്. 62 നു ആദ്യ സെറ്റ് നേടിയ സ്പാനിഷ് താരം രണ്ടാം സെറ്റ് ടൈബ്രേക്കറിലൂടെ നേടി മത്സരം സ്വന്തമാക്കി.